烏羅府

烏羅府是明代貴州所屬的一個府，永樂十一年二月置，領朗溪蠻夷長官司，烏羅、答意、治古、平頭著可四長官司，正統三年五月廢，以烏羅、平頭著可隸銅仁府，以朗溪隸思南府。其轄地今在貴州省銅仁市松桃西部的烏羅鎮、印江朗溪鎮一帶地方「烏羅長官司。府西。元烏羅龍干等處長官司，屬思州安撫司。洪武初，更名，屬思南宣慰司。永樂十一年二月置烏羅府，領朗溪蠻夷長官司，烏羅、答意、治古、平頭著可四長官司治於此。正統三年五月，府廢，來屬。西有九龍山，銅仁大江源於此。又西南有觀音囤，亦曰烏羅洞。南有九江。又有木耳溪，亦曰九十九溪，下流亦入沅江。平頭著可長官司，府西北。元平頭著可通達等處長官司，屬思州安撫司。洪武七年十月改置，屬思南宣慰司。永樂十二年三月屬烏羅府，府廢，來屬。又有答意長官司，治古寨長官司，俱永樂三年七月置，屬貴州宣慰司，十二年三月改屬烏羅府，正統三年五月俱與府同廢」。《明史》卷四十六志第二十二地理七貴州銅仁府「朗溪蠻夷長官司府東。洪武七年十月置，屬思南宣慰司。永樂十二年三月屬烏羅府。正統三年五月，府廢，來屬。有厥溪蠻夷長官司，亦洪武七年十月置，尋廢」。《明史》卷四十六志第二十二地理七貴州思南府「銅仁，元為銅人大小江等處軍民長官司。洪武初，改為銅仁長官司。永樂十一年置銅仁府。萬曆二十六年始改銅仁長官司為縣治。領長官司五：曰省溪，曰提溪，曰大萬山，曰烏羅，曰平頭著可。烏羅者，本永樂時分置貴州八府之一也，所屬有朗溪長官司、答意長官司、治古長官司，而平頭著可長官司亦隸焉。宣德五年，烏羅知府嚴律己言：「所屬治古、答意二長官石各野等聚眾出沒銅仁、平頭、瓮橋諸處，誘脅蠻賊石雞娘幷筸子坪長官吳畢郎等共為亂，招撫不從。緣其地與鎮溪、酉陽諸蠻接境，恐相煽為亂。請調官土軍分據要地，絕其糧道，且捕且撫。事平之後，宜置衞所巡司以守之。」事聞，命總兵官蕭授及鎮巡諸司議。於是授築二十四堡，環其地守之。兵力分，卒難扞禦。賊四出劫掠，殺清浪衞鎮撫葉受，勢益獗。七年，巡按御史以聞，且言生苗之地不過三百餘里，乞別遣良將督諸軍殄滅。授言：「殘苗吳不爾等遁入筸子坪，結生苗龍不登等攻劫湖廣五寨及白崖諸寨，為患滋甚。宜令川、湖、貴州接境諸官軍、土兵分路併力攻剿，庶除邊患。」從之。既降敕諭授，言：「暴師久，恐蹉跌為蠻羞，或撫或剿，朕觀成功，不從中制。」八年，授奏言：「臣受命統率諸軍進攻賊巢，破新郎等寨，前後生擒賊首吳不跳等二百一十二人，斬吳不爾、王老虎、龍安軸等五百九十餘級，皆梟以徇，餘黨悉平。還所掠軍民男婦九十八口，悉給所親。獲賊婦女幼弱一千六百餘口，以給從征將士。」幷械吳不跳等獻京師。帝顧謂侍臣曰：「蠻苗好亂，自取滅亡，然於朕心，不能無惻然也。」授威服南荒，前後凡二十餘年。正統三年革烏羅府，所屬治古、答意二長官司，亂後殘民無幾，亦幷革之，以烏羅、平頭著可隸銅仁，以朗溪隸思南，從巡按御史請也」。《明史》卷三百十六列傳第二百四土司七貴州土司銅仁。
註釋

Category:明朝的府
Category:贵州的府